
	
Fisa Măsurii 6/2A "Sprijin pentru înființarea și dezvoltarea de structuri asociative în teritoriul G.A.L. Codrii Herței";
Denumirea măsurii/Codul măsurii: 
Sprijin pentru înființarea și dezvoltarea de structuri asociative în teritoriul G.A.L. Codrii Herței /M6/2A
Tipul măsurii: investiții
1.Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
În urma analizei relației dintre exploatațiile de subzistenta si semi-subzistență cu piața, se impune, o mai buna valorificare a producției agricole. În contextul în care asocierea a constituit o pârghie în procesul de transformare a fermelor de semi-subzistență în ferme familiale comerciale, această măsură este extrem de importantă. Așadar, creșterea competitivității este condiționată de valorificarea pe piață a unor produse agricole corespunzătoare din punct de vedere calitativ și cantitativ. Adaptarea producției la cerințele pieței poate fi accelerată semnificativ de asocierea producătorilor agricoli, care are drept consecință conștientizarea acestora asupra importantei aplicării unor tehnologii de producție unitare, corespunzătoare solicitărilor procesatorilor sau comerțului cu ridicata.
În teritoriul G.A.L. Codrii Herței există foarte puține forme asociative cu scop economic funcționale în agricultură (asociații, cooperative). Acestea nu se formează de la sine, au nevoie de sprijin individualizat - pentru fiecare grup în parte, pe toată durata constituirii și consolidării, până când organizația devine suficient de stabilă și solidă din punct de vedere economic. 
Demersurile de sprijinire a formelor asociative (cooperativelor):
·  Asigura dezvoltare pentru mai mulți beneficiari direcți și indirecți de pe teritoriul G.A.L. Codrii Herței;
· 	Rezolva nevoile economice, dar și de coeziune socială la nivelul comunității;
· 	Se bazează pe resursele locale;
· 	Se integrează în strategia locala producând sinergie și complementaritate cu alte proiecte din strategie
· 	Se poate constitui într-un motor de dezvoltare economică a fermierilor din zonă - implicit efectul multiplicator a măsurii;
· 	Face ca fermierii individuali, membri ai formei asociative, să poată beneficia de o rata mai mare de ajutor nerambursabil.
Obiectiv(e) de dezvoltare rurală ale Reg. (UE) 1305/2013:
Favorizarea competitivității agriculturii;
Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.
Obiectiv(e) specific(e) al(e) măsurii:
· Dezvoltarea de structuri asociative;
· Diversificarea activităților economice, crearea de locuri de muncă - Încurajarea fermierilor de a se asocia în cooperative agricole cu scopul de valorifica produsele obținute în ferme la prețuri mai avantajoase;
· Crearea unei infrastructuri de bază pentru colectarea, procesarea și distribuția produselor agricole;
· Îmbunătățirea performanțelor generale ale exploatațiilor agricole prin creșterea competitivității activității agricole, a diversificării activităților agricole și creșterii calității produselor obținute;
· Restructurarea exploatațiilor de dimensiuni mici și medii și transformarea acestora în exploatații comerciale;
· [bookmark: _GoBack]Respectarea standardelor comunitare aplicabile tuturor tipurilor de investiții.

· Măsura contribuie la prioritatea/prioritățile prevăzute la art. 5, Reg. (UE) nr. 1305/2013:
- Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

Măsura corespunde obiectivelor art. 17 din Reg. (UE) nr. 1305/2013.
Măsura contribuie la Domeniul de intervenție 
- 2A – Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor în special în vederea creșterii participării pe piață și a orientării spre piață, precum și a diversificării activităților agricole
Măsura contribuie la obiectivele transversale ale Reg. (UE) 1305/2013: inovare și protecția mediului.
Investițiile propuse prin prezenta măsura contribuie la realizarea obiectivelor transversale legate de: inovare, de protecția mediului și de atenuarea schimbărilor climatice și de adaptarea la acestea, in conformitate cu art. 5 din Reg.(UE) 1305/2013.
Obiectiv transversal: Inovarea Caracterul inovator al măsurii este dat de instrumentele utilizate în atingerea obiectivelor.
Realizarea unor investiții colective va putea asigura o eficiență mai mare în ceea ce privește gestionarea apei și a deșeurilor și va facilita utilizarea surselor de energie regenerabilă în folosul membrilor săi. În ceea ce privește atenuarea schimbărilor climatice și adaptarea la acestea, asocierile pot ajuta micile exploatații ale membrilor să contribuie într-o măsură mai mare la atenuarea acestora, prin furnizarea de consultanță, cu privire la practici agricole îmbunătățite și adoptarea unor măsuri agronomice practice pentru a spori rezistența sistemelor agricole la inundații și secete, inclusiv prin posibilitatea promovării a unor investiții colective (gestionarea gunoiului de grajd).
Complementaritate cu alte măsuri din SDL: Beneficiarii indirecți ai acestei măsuri vor fi incluși în categoria de beneficiari indirecți ai M1/1C. Beneficiarii indirecți (fermierii) fac parte din categoria beneficiarilor indirecți ai M5/6B, aceștia având posibilitatea de a-și comercializa produsele și dezvolta exploatațiile aferente cu ajutorul proiectelor implementate de administrațiile publice locale (de exemplu Înființarea, dezvoltarea și dotarea infrastructurii de valorificare a produselor locale (piețe și târguri locale)).
Sinergia cu alte măsuri din SDL: -
2.	Valoarea adăugată a măsurii
Valoarea adăugată a măsurii este dată de următoarele elemente:
-	Susținerea unei dezvoltări participative a structurii asociative, ce se va concentra pe asigurarea viabilității economice a acesteia în contextul asigurării funcțiilor necesare pentru membrii (producție, depozitare, procesare, desfacere etc);
-	Focalizarea pe susținerea micilor producători;  
-	Dezvoltarea unui model sustenabil de integrare a produselor locale pe piață; 
-	Crearea unui cadru propice transferului de informație relevantă pentru fermieri; 
-	Efectul asupra opțiunilor oferite consumatorilor (diversificarea ofertei de produse românești, proaspete și sănătoase).
-	Creșterea capitalului social la nivelul G.A.L. Codrii Herței.
-	Crearea de structuri asociative în comunitate cu potențial de coagulare a unor inițiative sociale in subsidiar activității economice, 
-	Încurajarea fiscalizării și creșterii numărului de persoane care contribuie la sistemele de asigurări de sănătate și asigurări sociale
- Creșterea coeziunii la nivelul G.A.L. Codrii Herței, concretizată prin relații profesionale între fermieri, relații comerciale și transfer de inovație.

3.	Trimiteri la alte acte legislative
Legislație UE
R(UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis;
R(UE) nr. 1303/2013;
R(UE) nr. 1305/2013;
R(UE) nr. 480/2014 de completare a R(UE) nr. 1303/2013;
R(UE) nr. 808/2014 de stabilire a normelor de aplicare a R(UE) nr. 1305/2013.
Legislație Națională:
Legea nr. 1/ 2005 privind organizarea și funcționarea cooperației cu completările și modificările ulterioare;
Legea cooperației agricole nr. 566/ 2004, cu modificările și completările ulterioare;
Ordonanța nr. 37/2005 privind recunoașterea si funcționarea grupurilor si organizațiilor de producători pentru comercializarea produselor agricole si silvice cu completările si modificările ulterioare;
OUG nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, cu modificările ulterioare; 
Legea nr. 227/2015 privind Codul fiscal, cu modificările si completările aplicabile.
4.	Beneficiari direcți/indirecți (grup țintă)
Beneficiari direcți: 
Cooperativă agricolă (înființată în baza Legii nr. 566/2004, art.6, lit. e) cu modificările și completările ulterioare) de pe teritoriul G.A.L., iar investițiile realizate să deservească interesele propriilor membri; 
Societate cooperativă agricolă (înființată în baza Legii nr. 1/2005 cu modificările și completările ulterioare, iar investițiile realizate să deservească interesele propriilor membri) de pe teritoriul G.A.L.;
Beneficiarii indirecți:	 
Fermieri persoane fizice de pe teritoriul G.A.L., înregistrați în registrul agricol al primăriilor localităților de reședință; 
Persoana fizică autorizată, Întreprinderi individuale, Întreprinderi familiale (înființate în baza O.U.G. nr. 44/2008, cu modificările și completările ulterioare) de pe teritoriul G.A.L.;
5.	Tip de sprijin 
Rambursarea costurilor eligibile suportate și plătite.
Plata în avans, cu condiția constituirii unei garanții bancare sau garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R(UE) nr. 1305/2013.
6. Tipuri de acțiuni eligibile și neeligibile
Tipurile de acțiuni eligibile și neeligibile au fost stabilite cu respectarea prevederilor din H.G. nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 și fișa tehnică S.M. 19.2 conform prevederilor din Ghidul solicitantului aprobat prin OMADR nr. 295/2016.
Acțiuni eligibile:


a) Construcția, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități;
b) Amenajarea și dotarea spațiilor de desfacere și comercializare a produselor agricole proprii, precum și alte cheltuieli de marketing, în cadrul unui lanț alimentar integrat;
c) Achiziționarea, inclusiv prin leasing de mașini/utilaje și echipamente noi, în limita valorii de piață a bunului respectiv;
d) Achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specializate în scopul comercializării produselor agricole proprii în cadrul unui lanț alimentar integrat;
e) Achiziționarea sau dezvoltarea de software și achiziționarea de brevete, licențe, drepturi de autor, mărci.
f) TVA, în condițiile prevăzute la art. 37 (11) din Reg. (UE) nr. 1303/2013.
În cazul solicitanților neplătitori de TVA, în temeiul legislației naționale privind TVA-ul, sunt cheltuieli eligibile valorile TVA aferente cheltuielilor eligibile purtătoare de TVA;

Acțiuni neeligibile: 
Acțiuni care nu conduc la rezultate pe teritoriul G.A.L. Codrii Herței;
Acțiuni care nu deservesc scopul măsurii.
•	Cheltuielile cu achiziționarea de bunuri și echipamente second-hand;
•	Cheltuieli efectuate înainte de semnarea contractului de finanțare a proiectului, cu excepția costurilor generale definite la art. 45 alin.(2), lit. c) a R(UE) nr. 1305/2013, care pot fi realizate înainte de depunerea cererii de finanțare;
•	Cheltuieli cu achiziția mijloacelor de transport pentru uz personal și pentru transport persoane;
•	Construcția sau modernizarea locuinței și sediilor sociale;
•	Cheltuieli cu investițiile ce fac obiectul dublei finanțări care vizează aceleași costuri eligibile;
•	Cheltuieli neeligibile în conformitate cu art. 69, alin. (3) din R(UE) nr. 1303/2013.
•	Achiziția de clădiri, cu excepția cazului în care sprijinul este acordat exclusiv prin instrument financiar (legate direct de activitatea agricola desfășurată);
•	Achiziționarea de terenuri construite și neconstruite, cu excepția celor din cadrul instrumentelor financiare (atunci când obiectivul principal îl reprezintă achiziția terenului) în condițiile art. 4 (1) din Reg. (UE) nr. 480/2014, respectiv în limita a 10% din contribuția Programului plătită destinatarului final prin instrumentul financiar;
•	Achiziția de drepturi de producție agricolă, de drepturi la plată, animale, plante anuale și plantarea acestora din urmă, cu excepția sprijinului acordat exclusiv prin instrument financiar;
•	Cheltuieli generate de investițiile în culturi energetice din specii forestiere cu ciclu scurt de producție (inclusiv cheltuieli cu achiziționarea materialului săditor și lucrările aferente înființării acestor culturi);
•	Cheltuieli cu întreținerea culturilor agricole, cu excepția sprijinului acordat pentru finanțarea fondului de rulment prin instrument financiar în condițiile art. 45(5) din Regulamentul nr. 1305/2013;
· Taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul sau eligibilă conform a prevederilor specifice pentru instrumente financiare;
7.	Condiții de eligibilitate
Solicitantul se încadrează în categoria de beneficiari eligibili;
Investiția trebuie să se încadreze în cel puțin unul din tipurile de activități sprijinite prin măsură;
Localizarea proiectului pentru care se solicită finanțare trebuie să fie pe teritoriul G.A.L. Codrii Herței;
Investiția trebuie să se realizeze în cadrul unei ferme cu o dimensiune economică de minim 4.000 SO (valoarea producției standard); Se vor însuma dimensiunile economice ale exploatațiilor membrilor fermieri. Prin intermediul formelor asociative (cooperative agricole / grupuri de producători), sprijinul vizează toate exploatațiile agricole membre, chiar dacă acestea au o dimensiune economică sub 4.000 € SO, cu condiția ca dimensiunile economice însumate ale exploatațiilor membrilor formei asociative în cauză, să fie peste 4.000 SO la momentul depunerii cererii de finanțare.
Solicitantul trebuie să demonstreze asigurarea cofinanțării investiției;
Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare;
Investiția va respecta legislația în vigoare din domeniul: sănătății publice, sanitar-veterinare și de siguranță alimentară;
Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoare sprijinului solicitat.
Viabilitatea economică a proiectului trebuie să fie demonstrată pe baza prezentării unei documentații tehnico - economice;

8. Criterii de selecție
Încurajarea înființării de noi cooperative/forme asociative agricole (vor fi prioritizate formele asociative nou înființate);
Numărul de membri ai cooperativei agricole/societăților cooperative agricole;
Dezvoltarea unei structuri asociative care să includă funcții integrate (flux operațional complet – producție, depozitare, marketing, procesare);
Gradul de acoperire al teritoriului în cadrul acțiunilor;
Implementarea eficientă și accelerată a proiectului.
Prioritizarea domeniilor de activitate (profilul formelor asociative: creșterea bovinelor, ovinelor și caprinelor, apicultură, cultivarea plantelor);
Relevanță a structurii de membri, în acord cu SDL (prioritizarea fermelor mici și medii aflate în dificultate cu privire la accesul pe piață);

9. Sume (aplicabile) și rata sprijinului
Rata sprijinului nerambursabil va fi de 50% din totalul cheltuielilor eligibile și nu va depăși 189.647,00 Euro.
Intensitatea se va majora cu 20 puncte suplimentare in cazul investițiilor colective si proiectelor integrate, dar nu va depăși 70% din totalul cheltuielilor nerambursabile.
Cheltuielile de consultanță și pentru managementul proiectului sunt eligibile dacă respectă prevederile art. 45 din R(UE) nr. 1305/2013 și trebuie să se încadreze în maximum 10% din totalul cheltuielilor eligibile pentru proiectele care prevăd construcții/montaj și în limita a 5% pentru proiectele care prevăd investiții în achiziții simple.
Suma maximă nerambursabilă: 189.647,00 Euro/proiect.

10. Indicatori de monitorizare
Cheltuieli publice totale: 189.647 Euro 
Numărul total de locuri de muncă create: 1
Numărul de exploatații agricole/beneficiari sprijiniți: 10



